**Α’ Γυμνασίου – Αναστάσιος Μάτος**

**Ενότητα 1**

**ακρόπολη**:το ψηλότερο και οχυρωμένο με τείχος μέρος των αρχαίων πόλεων/οικισμών.

**αρχαιολογία:** επιστήμη που ασχολείται με τη ζωή των ανθρώπων που έζησαν σε παλαιότερες εποχές. Μελετάει ό,τι απόμεινε από το παρελθόν.

**αυστραλοπίθηκος:** άμεσος πρόγονος του ανθρώπου. Ανήκει στους Ανθρωπίδες, την οικογένεια δηλαδή των Ανθρωποειδών στην οποία ανήκει ο άνθρωπος.

**εποχή παγετώνων:** Είναι μια μεγάλη χρονική περίοδος στην οποία η θερμοκρασία του πλανήτη κατέβαινε πολύ, με αποτέλεσμα ένα μεγάλο μέρος της γης να σκεπάζεται από παγετώνες

**κατανομή εργασίας** έχουμε όταν διαφορετικά μέρη μιας δουλειάς τα κάνουν διαφορετικοί άνθρωποι, με σκοπό να γίνει η δουλειά αυτή πιο αποτελεσματικά, π.χ. όταν άλλοι καλλιεργούν τη γη, αλλά είναι οι πολεμιστές, άλλοι κυβερνούν τον οικισμό κλπ.

**κοινωνία** οργανωμένο σύνολο ανθρώπων.

**οικισμός** χωριστό σύνολο κατοικιών, ένας τόπος με κατοικίες όπου ζουν άνθρωποι οργανωμένοι σε κοινότητα

**σπηλαιογραφία** ζωγραφιά πάνω στα τοιχώματα των σπηλαίων κατά την εποχή του λίθου

**Ενότητα 2**

**Ευφράτης**:(στα αραβικά: نهر الفرات,‎ Nahr ul-Furāt, στα συριακά: ܦܪܬ, Prāṯ) είναι ο μεγαλύτερος ποταμός της Μέσης Ανατολής. Το μήκος του είναι 2.760 χιλιόμετρα. Ξεκινάει από την Αρμενία και χύνεται στον Περσικό κόλπο, ενωμένος με τον Τίγρη Ποταμό

**Μεσοποταμία**:ονομάστηκε για πρώτη φορά από τους αρχαίους Έλληνες η χώρα την οποία διαρρέουν δύο ποταμοί, ο Τίγρης (στα ανατολικά) και ο Ευφράτης (στα δυτικά). Το μεγαλύτερο μέρος της σήμερα βρίσκεται στο Ιράκ

**μονοθεϊστικός λαός :** Λαός που πιστεύει σε έναν Θεό

**Νείλος**:ποταμός στην Αφρική και ένας από τους δύο μεγαλύτερους του κόσμου. Έπαιξε βασικό ρόλο στην ανάπτυξη της αρχαίας Αιγύπτου. Ο Ηρόδοτος ονομάζει την Αίγυπτο «Δώρο του Νείλου»

**οχυρωμένη ακρόπολη** το ψηλότερο μέρος των αρχαίων πόλεων που προστατευόταν από δυνατό τείχος

**σφήνα** κομμάτι από ξύλο ή από μέταλλο, σε σχήμα τριγώνου. Το πιέζουμε με δύναμη ανάμεσα σε δύο σώματα, για να τα χωρίσει ή για να τα στερεώσει

**Τίγρης:** (στα αραβικά: دجلة‎ Dijlah didʒlah, στα συριακά: ܕܹܩܠܵܬ Deqlaṯ, στα κουρδικά: Dîcle, Dîjla دیجلە‎) είναι ο ένας από τους δυο μεγάλους ποταμούς (ο άλλος είναι ο Ευφράτης) στην περιοχή της Μεσοποταμίας. Πηγάζει από τα βουνά της Ανατολίας στην Τουρκία, διαρρέει το Ιράκ, και στα νότια της χώρας ενώνεται με τον Ευφράτη και χύνεται στον Περσικό Κόλπο. Το μήκος του φτάνει περίπου στα 1.900 χλμ.

**τροχός**:(η ρόδα) σημαντικότατη και πολύ παλιά εφεύρεση. Είναι μια κατασκευή κυκλικού σχήματος που γυρίζει γύρω από έναν ακίνητο άξονα

**Ενότητα 3**

**αποικισμός**:απομάκρυνση πολλών ανθρώπων από την πατρίδα τους. Αυτοί πηγαίνουν σε νέο τόπο και φτιάχνουν μια νέα πατρίδα για να ζήσουν εκεί. Η νέα πατρίδα λέγεται και αποικία.

**δωρική εξάπολη:** οι έξι σημαντικές πόλεις που έφτιαξαν οι Δωριείς στα νησιά και στα νότια παράλια της Μικράς Ασίας. Οι πόλεις αυτές ήταν: η Αλικαρνασσός, η Κνίδος, η Λίνδος, η Κάμειρος, η Ιαλυσός και η Κως. Αυτές αργότερα ενώθηκαν σε ένα είδος συνομοσπονδίας, την Δωρική εξάπολη.

**έπος:** μεγάλο ποίημα που μιλάει για γεγονότα μυθικά και συνήθως θαυμαστά

**Πίνδος:** η μεγαλύτερη οροσειρά της Ελλάδας. Ξεκινά από τα βόρεια σύνορα με την Αλβανία και φτάνει μέχρι τον Κορινθιακό κόλπο.

**Ενότητα 4**

**Ακρόπολη**: το ψηλότερο μέρος της αρχαίας πόλης. Ήταν οχυρωμένο με τείχος

**Αγορά**: ο τόπος όπου οι άνθρωποι αγοράζουν και πουλούν τα προϊόντα τους αλλά και μαζεύονται για να συζητήσουν τα θέματα της πόλης

**Οπλίτης**: στρατιώτης βαριά οπλισμένος

**Φάλαγγα**: σύνολο στρατιωτών σε σχηματισμό που κινούνται

**Δημοκρατία**: πολίτευμα που λειτουργεί με βάση το τι θέλουν οι περισσότεροι πολίτες

**Ολιγαρχία**: πολίτευμα στο οποίο η εξουσία ανήκει σε λίγους

**Είλωτας**: έτσι ονομάζουν τους δούλους τους οι αρχαίοι Σπαρτιάτες

**Έφορος**: στην αρχαία Σπάρτη, καθένας από τους πέντε πολιτικούς άρχοντες που είχαν θητεία για ένα χρόνο

**Άστυ**: η πόλη

**Περικεφαλαία**: το κράνος του πολεμιστή (σε παλαιότερη εποχή)

**Συνοικισμός**: (στην αρχαιότητα) όταν τα μικρά χωριά ενώνονται και φτιάχνουν μία πόλη

**Τάξη**: ομάδα ανθρώπων που βρίσκονται στην ίδια κοινωνική και οικονομική κατάσταση

**Όλυμπος**: το ψηλότερο βουνό της Ελλάδας -στα αρχαία χρόνια πίστευαν πως εκεί κατοικούν οι θεοί

**Αρχιτεκτονικός** **ρυθμός**: σύνολο χαρακτηριστικών ορισμένων κτηρίων που τα κάνουν να είναι διαφορετικά από άλλα

**Ενότητα 5**

**συμμαχία** Ομάδα κρατών ή ανθρώπων που δουλεύουν μαζί για να πετύχουν κάτι που συμφέρει όλους

**σύμμαχος** Κράτος ή πρόσωπο που υπόσχεται να βοηθήσει άλλο κράτος ή πρόσωπο εάν αυτό δεχτεί επίθεση

**ρήτορας** αυτός που μιλάει μπροστά σε ακροατήριο

**αρχιτεκτονική** η τέχνη του σχεδιασμού κτηρίων

**Φίλιππος Β’** Βασιλιάς της Μακεδονίας, πατέρας του Αλέξανδρου

**Δαρείος Γ’** ο τελευταίος βασιλιάς της Περσικής αυτοκρατορίας πριν την κατάκτηση της από τον Αλέξανδρο

**Κύρος Β’** ο ιδρυτής της πρώτης Περσικής Αυτοκρατορίας

**Θουκυδίδης** Αθηναίος ιστορικός που έγραψε την Ιστορία του Πελοποννησιακού Πολέμου

**έφεση** Δίκη για δεύτερη φορά όταν υπάρχει αμφιβολία για το αποτέλεσμα της πρώτης

**Ινδία** Αρχαία χώρα της Ασίας (βρίσκεται εκεί όπου υπάρχει και η σημερινή Ινδία)

**δόρυ** μακρύ ξύλινο κοντάρι με σιδερένια μύτη που το χρησιμοποιούσαν ως όπλο

**φάλαγγα** σύνολο στρατιωτών που κινούνται σε σχηματισμό

**τραγωδία** Αρχαίο θεατρικό έργο που δημιουργεί μεγάλη συγκίνηση

**κωμωδία** Αρχαίο κωμικό θεατρικό έργο

**θέατρο** τέχνη όπου οι ηθοποιοί παριστάνουν στους θεατές διάφορες ιστορίες – ο χώρος στον οποίο γίνεται μια θεατρική παράσταση

**γλυπτική** τέχνη με την οποία γίνονται τα αγάλματα

**ποίηση** τέχνη με την οποία φτιάχνουμε λογοτεχνικά έργα σε στίχους

**φιλοσοφία** Η αναζήτηση της γνώσης και της αλήθειας για το νόημα της ζωής

**επιστήμη** Η μεθοδική έρευνα της πραγματικότητας

**Ενότητα 6**

**Αστάρτη** σημαντική θεά των Φοινίκων που οι άνθρωποι θεωρούσαν ότι προστατεύει τον έρωτα και τη γυναικεία ομορφιά.

**εφεύρεση** σνακάλυψη που βοηθά τον άνθρωπο και διευκολύνει τη ζωή του

**διεθνής γλώσσα** μια γλώσσα που χρησιμοποιείται για επικοινωνία μεταξύ λαών από διαφορετικά έθνη

**επιταγή** χαρτί με το οποίο κάποιος δίνει εντολή σε μια τράπεζα, να δώσει σε κάποιον άλλον ορισμένα χρήματα.

**συμπολιτεία** ένωση πόλεων σε κοινό κράτος

**τράπεζα** ίδρυμα που δέχεται καταθέσεις αποταμιευτών και δανείζει χρήματα με τόκο

**Ενότητα 7**

**μύθος** φανταστική διήγηση που συνήθως αναφέρεται σε θεούς και ήρωες

**χερσόνησος** κομμάτι της στεριάς που το βρέχει η θάλασσα από τρεις πλευρές

**πειρατής** αυτός που επιτίθεται σε πλοία ή σε παραθαλάσσιες πόλεις και ληστεύει ό,τι πολύτιμο έχουν

**σύγκλητος** Η βουλή της αρχαίας Ρώμης που δεν ψήφιζε μόνο τους νόμους αλλά διοικούσε και το κράτος

**ύπατος** ανώτατος άρχοντας που ασκούσε εξουσία στην αρχαία ρωμαϊκή δημοκρατία

**Πυρηναία** οροσειρά που χωρίζει την Ισπανία από τη Γαλλία

**Άλπεις** μεγάλη οροσειρά που περνάει από πολλά κράτη της Ευρώπης (Ιταλία, Γαλλία, Ελβετία, Αυστρία κ.α.)

**Β’ Γυμνασίου – Αικατερίνη Αραμπατζή**

**Λεξιλόγιο κεφαλαίου Α΄: «Ύστερη Αρχαιότητα»**

|  |  |
| --- | --- |
| **Πολίτης (πολίτες):** | Είναι ο κάτοικος ενός κράτους που έχει πολιτικά δικαιώματα και υποχρεώσεις |
| **Πολιτικά δικαιώματα:** | Είναι τα δικαιώματα του πολίτη. Για παράδειγμα, ένα πολιτικό δικαίωμα είναι να μπορείς να ψηφίζεις ή να σε ψηφίζουν άλλοι πολίτες στις εκλογές |
| **Υδραγωγείο (υδραγωγεία):** | Είναι ένα μεγάλο έργο που γίνεται για να έρχεται πόσιμο νερό από ένα ψηλό σημείο, συνήθως βουνό, σε κάποια πόλη |
| **Χορηγός (χορηγοί):** | Είναι ο πλούσιος πολίτης που πληρώνει τα έξοδα μιας θεατρικής παράστασης |

**Λεξιλόγιο Κεφαλαίου Β΄: «Οι πρώτοι αιώνες του Βυζαντίου (4ος-8ος αιώνας)»**

|  |  |  |
| --- | --- | --- |
| **Κωδικοποίηση της νομοθεσίας:** | Είναι να μαζεύεις τους νόμους και να τους βάζεις σε τάξη | |
| **Μεσαίωνας:** | Η περίοδος από τον 5ο αιώνα μέχρι τον 15ο αιώνα |
| **Ορθόδοξος,** **ορθόδοξη,**  **Ορθόδοξο:** | Αυτός, αυτή, αυτό που θεωρούνται σωστό σύμφωνα με την Χριστιανική  θρησκεία |
| **Συντεχνία:** | Ομάδα ανθρώπων που κάνει το ίδιο επάγγελμα και έχει τα ίδια συμφέροντα | |

**Λεξιλόγιο Κεφαλαίου Γ΄: «Πρώιμος Μεσαίωνας στη Δύση – Η ανάδυση του Αραβοϊσλαμικού κόσμου (5ος-10ος αιώνας)»**

|  |  |  |
| --- | --- | --- |
| **Γότθοι:** | Γερμανικό φύλο. Τον 3ο και 4ο αιώνα κάνουν επιθέσεις στο Βυζάντιο | |
| **Μεσαίωνας:** | Η περίοδος από τον 5ο αιώνα μέχρι τον 15ο αιώνα |

**Λεξιλόγιο Κεφαλαίου Δ΄: «Μεσοβυζαντινή περίοδος 7ος – 12ος αιώνας / 1204»**

|  |  |  |
| --- | --- | --- |
| **Ακρίτες:** | Στρατιώτες που φύλαγαν τα σύνορα, δηλαδή τις άκρες, της  Βυζαντινής Αυτοκρατορίας | |
| **Εκχριστιανισμός :** | Το να κάνεις κάποιον χριστιανό |
| **Λεηλατώ:** | Αρπάζω με τη βία, κλέβω |

**Λεξιλόγιο Κεφαλαίου ΣΤ΄: «Υστεροβυζαντινή περίοδος, 13ος -15ος αιώνας»**

|  |  |  |
| --- | --- | --- |
| **Άλωση:** | Το να παίρνεις μια πόλη με τη βία | |
| **Νομάδες:** | Άνθρωποι που δεν κατοικούν κάπου μόνιμα αλλά μετακινούνται  από τόπο σε τόπο για να βρίσκουν τροφή για τα ζώα τους |

**Γ’ Γυμνασίου**

Λεξιλόγιο για το μάθημα Ιστορία Γ΄ Γυμνασίου, 19ος αιώνας

Η ακριβής σελίδα μπορεί να βρεθεί με την εντολή «Αναζήτηση» στο σώμα του κειμένου.

Συντάκτης: Παναγιώτης Γατσωτής

**Λεξιλόγιο κεφαλαίου Α΄, «Η Οθωμανική Αυτοκρατορία, 14ος αι. - αρχές 19ου αι.»:**

• «Μνημείο»: κατασκευή που θυμίζει πρόσωπα ή γεγονότα του παρελθόντος.

• Αγάδες: κρατικοί αξιωματούχοι της Οθωμανικής Αυτοκρατορίας, δεν πληρώνουν φόρους.

• Βιλαέτι: μεγάλη διοικητική περιφέρεια.

• Ζιμήδες: οι μη-μουσουλμάνοι στην Οθωμανική Αυτοκρατορία. Δεν έχουν τα ίδια δικαιώματα με τους μουσουλμάνους. Πληρώνουν τους πιο βαρείς φόρους.

• Μεγάλο Διβάνι ή Σουλτανικό ή Αυτοκρατορικό Συμβούλιο: το ανώτατο διοικητικό και δικαστικό όργανο στην Οθωμανική Αυτοκρατορία.

• Μεγάλος Βεζύρης: εκπρόσωπος του Σουλτάνου σε όλες τις υποθέσεις.

• Παλάτι: εκεί συνεδριάζει το Μεγάλο Διβάνι. Η έδρα του Σουλτάνου.

• Ραγιάδες: οι υπήκοοι της Οθωμανικής Αυτοκρατορίας, μουσουλμάνοι και μη-μουσουλμάνοι, που πληρώνουν φόρους.

• Σουλτάνος: στην κορυφή της Οθωμανικής Αυτοκρατορίας, ο απόλυτος μονάρχης.

• Υψηλή Πύλη (Πύλη): η κεντρική διοίκηση.

• «Φόροι» / «δοσίματα»: οικονομικές κατά βάση (σε χρήμα ή σε είδος) υποχρεώσεις των υπηκόων προς το κράτος. Μερικές φορές οι «φόροι» ή τα «δοσίματα» είχαν τη μορφή υπηρεσιών, αναγκαστικής εργασίας. Πολύ βαρύς για τις χριστιανικές οικογένειες ήταν ο λεγόμενος «φόρος αίματος», το «παιδομάζωμα».

• «Μικρογραφίες»: μικρές εικόνες, ζωγραφισμένες με το χέρι.

• «Χειρόγραφα»: βιβλία γραμμένα με το χέρι και όχι εκτυπωμένα.

• «Γενίτσαροι»: ο «νέος στρατός» που δημιουργείται με το «παιδομάζωμα».

**Λεξιλόγιο κεφαλαίου Β’, «Ανακαλύψεις και Αναγέννηση (15ος-16ος αιώνας στη Δύση)»:**

• «Άπιστους», δηλαδή χωρίς πίστη, ονόμαζαν οι εξερευνητές τους λαούς που δεν ήταν χριστιανοί. Ωστόσο, οι λαοί αυτοί δεν ήταν «άπιστοι», αλλά είχαν διαφορετική πίστη, δηλαδή, δεν ήταν χριστιανοί.

• «Υποθέτουμε»: λέμε τη γνώμη μας για κάτι, για το τι και πώς συνέβη. Στηρίζουμε τη γνώμη μας, όσο γίνεται, σε τεκμήρια: αποδείξεις-ενδείξεις, συλλογισμούς.

• «Συνθήκη»: γραπτή συμφωνία μεταξύ κρατών.

• Κλασική αρχαιότητα: ο πολιτισμός της αρχαίας Ελλάδας μεταξύ 490/480 έως 323 π.Χ. Βλ. "Ψηφίδες για την ελληνική γλώσσα".

• Τυπογραφία: η εκτύπωση βιβλίων με τη χρήση κινητών μεταλλικών ή και ξύλινων στοιχείων.

• Θρησκευτική Μεταρρύθμιση ονομάζεται η δημιουργία νέων χριστιανικών κοινοτήτων στην Ευρώπη τον 16ο αιώνα (1517-55), των Προτεσταντών. Οι Προτεστάντες διαμαρτύρονται για τη λειτουργία της Ρωμαιοκαθολικής Εκκλησίας που έχει έδρα στη Ρώμη και επικεφαλής τον Πάπα. Πιστεύουν ότι ο Θεός και η πίστη σώζουν τον άνθρωπο. Δεν τον σώζει η νηστεία, η προσευχή και άλλες εξωτερικές εκδηλώσεις.

• Οι Προτεστάντες (=Διαμαρτυρόμενοι) ονομάζονται Λουθηρανοί στη Γερμανία (ηγέτης ο Μαρτίνος Λούθηρος), Καλβινιστές στην Ελβετία (ηγέτης ο Ιωάννης Καλβίνος), Αγγλικανοί στην Αγγλία.

• Αντιμεταρρύθμιση ονομάζεται η προσπάθεια της Ρωμαιοκαθολικής Εκκλησίας να αντιμετωπίσει τη Μεταρρύθμιση από το 2ο μισό του 16ου αιώνα. Η προσπάθεια γίνεται με τους εξής τρόπους: 1. Οργανώσεις μοναχών («τάγματα» όπως οι Ιησουίτες) διαδίδουν τις απόψεις της Ρωμαιοκαθολικής Εκκλησίας, μέσα από την ίδρυση εκπαιδευτηρίων, νοσοκομείων, την έκδοση βιβλίων κ.ά. 2. Το δικαστήριο της Ιεράς Εξέτασης δικάζει όσους και όσες κατηγορούνται ότι εκφράζονται κατά της Ρωμαιοκαθολικής Εκκλησίας. 3. Απαγορεύεται η κυκλοφορία βιβλίων που κρίνονται ότι εκφράζονται κατά της Ρωμαιοκαθολικής Εκκλησίας (λογοκρισία).

**Λεξιλόγιο κεφαλαίου Γ΄, «Η απολυταρχική Ευρώπη 16ος-17ος αιώνες»:**

• «Συγκεντρωτικό κράτος»: σε αυτό η εξουσία απορρέει και ασκείται από ένα κέντρο. «Απολυταρχία»: είδος πολιτεύματος, στο οποίο όλες οι εξουσίες ανήκουν στο μονάρχη και ασκούνται από αυτόν χωρίς κανέναν περιορισμό.

• «Κοινοβούλιο»: οι εκλεγμένοι αντιπρόσωποι του λαού που ψηφίζουν τους νόμους του κράτους.

• «Λατίνοι» γιατί μιλούσαν «λατινογενείς» γλώσσες, δηλαδή γλώσσες (ιταλικά, γαλλικά) που προέρχονταν από τα αρχαία λατινικά.

• Αγγαρεία: υποχρεωτική εργασία, χωρίς αποζημίωση, συνήθως κοπιαστική και δυσάρεστη.

• γαλέρες: πολεμικά πλοία·

• ρεμπελιό: επανάσταση·

• ποπολάροι: οι άνθρωποι του λαού, οι λαϊκοί

• Εμπορική Επανάσταση: περίοδος ανάπτυξης του εμπορίου στην Ευρώπη, περίπου 1520-1650.

• Μερκαντιλισμός: η αντίληψη (Ευρώπη, 16ος-18ος αιώνες) ότι ο πλούτος μιας χώρας αυξάνεται όταν εξάγονται προϊόντα και εισάγονται πολύτιμα μέταλλα, όπως ο χρυσός.

• Τραπεζίτες: ιδιοκτήτες και διευθυντές των τραπεζών.

• Εφοπλιστές: ιδιοκτήτες πλοίων, επικεφαλής ναυτικών οικονομικών επιχειρήσεων.

• Βιοτέχνες: ιδιοκτήτες βιοτεχνιών. Βιοτεχνία: παραγωγή αγαθών-προϊόντων με τη χρήση απλών εργαλείων.

• «Μεταστροφή»: εδώ, αλλαγή θρησκευτικής πίστης.

**Λεξιλόγιο κεφαλαίου Δ΄ «Διαφωτισμός και Επαναστάσεις (18ος - μέσα 19ου αιώνα). Η Ελληνική Επανάσταση»:**

• «Διασπορά»: (εδώ) οι ελληνικές κοινότητες μακριά από τον ελλαδικό χώρο, π.χ., στην Ευρώπη ή στη νότια Ρωσία.

**Λεξιλόγιο κεφαλαίου Ε΄, «Βιομηχανική Επανάσταση και αστική τάξη (μέσα 18ου αιώνα – δεκαετία 1870)»:**

• Δεν υπάρχει.

**Λεξιλόγιο κεφαλαίου ΣΤ΄, «Εθνικισμοί και εθνικά κράτη (19ος αιώνας)»:**

• «Αυτοκρατορία»: κράτος με διαφορετικά έθνη και πολιτισμούς. «Εθνικό κράτος»: κράτος με τους περισσότερους πολίτες του να προέρχονται από ένα έθνος.

• «Έθνος»: σύνολο ανθρώπων που θέλει να διακρίνεται ως τέτοιο και να μοιράζεται μία κοινή κουλτούρα και ιστορία.

• «Ανεξαρτησία»: απουσία δεσμεύσεων, υποχρεώσεων. «Ανεξάρτητη χώρα»: η χώρα που έχει δική της κυβέρνηση, αποφασίζει και εφαρμόζει τη δική της εξωτερική πολιτική, χωρίς να ελέγχεται από άλλες χώρες.

• «Αυτονομία»: το δικαίωμα μιας πολιτικής ή κοινωνικής ομάδας να καθορίζει μόνη της τους νόμους της λειτουργίας και τις δραστηριότητές της. «Αυτόνομη χώρα»: καθορίζει μόνη της τους νόμους της λειτουργίας της και τους εφαρμόζει στο εσωτερικό της, αλλά, εφόσον δεν είναι ανεξάρτητη, δεν έχει δική της, διακριτή, εξωτερική πολιτική.

• «Γερμανόφωνα» κράτη: η γερμανική γλώσσα αποτελεί, για τους περισσότερους, τη βασική γλώσσα επικοινωνίας.

**Λεξιλόγιο κεφαλαίου Ζ’, «Το ελληνικό κράτος (1830-1881)»:**

• «Προεστός» ή «πρόκριτος» ή «δημογέροντας»: ηλικιωμένοι και πλούσιοι κάτοικοι μιας περιοχής οι οποίοι αναλάμβαναν τη διαχείριση των κοινών κατά την περίοδο της οθωμανικής κυριαρχίας. Στα τουρκικά λέγονταν «κοτζαμπάσηδες». Οι «μπέηδες» ήταν διοικητές μιας περιοχής με τη σύμφωνη γνώμη του σουλτάνου.

• Εθνοσυνέλευση: συνέλευση των αντιπροσώπων ενός έθνους. Συγκεντρώνονται για να συντάξουν νόμους.

• Συγκέντρωση εξουσιών, συγκεντρωτικό κράτος: ένα κέντρο εξουσίας (ομάδα ανθρώπων) αποφασίζει για όλα τα ζητήματα.

• Βαυαρία: περιοχή της Γερμανίας, μικρό κράτος τότε με βασιλιά τον Λουδοβίκο Βίτελσμπαχ, πατέρα του Όθωνα.

• Ονομάστηκαν «προστάτιδες» επειδή έσωσαν την Ελληνική Επανάσταση από τις τουρκοαιγυπτιακές δυνάμεις στη ναυμαχία του Ναβαρίνου το 1827 και στη συνέχεια (1830) ίδρυσαν το ελληνικό κράτος.

• Έξωση: διώξιμο.

• Σύνταγμα: ο βασικός νόμος ενός κράτους. Ορίζει την κατανομή των εξουσιών.

• Απόλυτη μοναρχία: ο ανώτατος άρχοντας του κράτους (εδώ ο βασιλιάς) έχει όλες τις εξουσίες. Τις παραχωρεί σε όποιον θέλει. Συνταγματική μοναρχία: ο ανώτατος άρχοντας περιορίζεται στις εξουσίες που προβλέπει το Σύνταγμα.

• Αστικά κέντρα: οι πόλεις της εποχής.

• Ιωάννης Κωλέττης: αγωνιστής της Επανάστασης του 1821, πολιτικός, ως πρόεδρος του υπουργικού συμβουλίου το 1834-35 μετέφερε την ελληνική πρωτεύουσα από το Ναύπλιο στην Αθήνα, αρχηγός του «γαλλικού» κόμματος, πρωθυπουργός. Βλ. http://photodentro.edu.gr/aggregator/lo/photodentro-aggregatedcontent-8526-5501.

• «Μεγάλη Ιδέα»: η ελληνική εθνική ιδέα για την επέκταση των συνόρων, ώστε το ελληνικό κράτος να συμπεριλάβει τους Έλληνες της Οθωμανικής Αυτοκρατορίας. Το τέλος της «Μεγάλης Ιδέας» ήταν η Μικρασιατική Καταστροφή του 1922.

• Εθνικές γαίες: τα κτήματα που, μετά την Επανάσταση του 1821, περνάνε από τους Οθωμανούς στο ελληνικό κράτος.

• Αγροτική μεταρρύθμιση του 1871: το ελληνικό κράτος μοιράζει τις «εθνικές γαίες» σε χωρικούς που δεν είχαν δική τους γη («ακτήμονες»).

• «Γελοιογραφία», «σάτιρα»: κείμενο, εικόνα ή κίνηση που προκαλούν γέλιο.

• «Κόμμα»: οργάνωση πολιτών με στόχο τη διακυβέρνηση μιας χώρας.

**Α’ Λυκείου**

**Ενότητα 1 (Αναστάσιος Μάτος)**

**αντάρτης** πολεμιστής που δεν ανήκει στον κανονικό στρατό. Πολεμά για την απελευθέρωση της πατρίδας του.

**έλος** ρηχή λίμνη όπου υπάρχουν πολλά φυτά.

**ελονοσία** αρρώστια που μεταδίδεται στον άνθρωπο από τα κουνούπια.

**δικτατορία** καθεστώς με το οποίο ένα άτομο ή μια ομάδα ατόμων κυβερνά μια χώρα χωρίς κανένα έλεγχο από το λαό.

**λίμνη των Γιαννιτσών** λίμνη κοντά στην πόλη των Γιαννιτσών στη Μακεδονία. Σήμερα την έχουν ξεράνει.

**Μεγάλη Ιδέα** «Μεγάλη Ιδέα»: η ελληνική εθνική ιδέα για την επέκταση των συνόρων, ώστε το ελληνικό κράτος να συμπεριλάβει τους Έλληνες της Οθωμανικής Αυτοκρατορίας. Το τέλος της «Μεγάλης Ιδέας» ήταν η Μικρασιατική Καταστροφή του 1922.

**ναζιστικό κόμμα** το ακραίο φασιστικό κόμμα που είχε αρχηγό τον Χίτλερ. Κυβέρνησε τη Γερμανία από το 1933 και προκάλεσε τον Β’ Παγκόσμιο Πόλεμο.

**πρώτες ύλες** είναι αυτά που παίρνουμε από τη γεωργία, την κτηνοτροφία, τα δάση κλπ. και τα χρησιμοποιούμε στην βιομηχανία για να φτιάξουμε προϊόντα κατάλληλα για εμπόριο

**συμμαχία** ομάδα κρατών ή ανθρώπων που συνεργάζονται για έναν σκοπό.

**φανατισμός** τυφλό πάθος για μιας θρησκεία ή μια ιδεολογία.

**φασισμός** ακροδεξιά ιδεολογία που υποστηρίζει τον αυταρχισμό και τον εθνικισμό και αρνείται την δημοκρατία (βουλή, εκλογές, αντιπολίτευση κλπ.)

**Κεφάλαιο Γ’ «Ο Β’ Παγκόσμιος Πόλεμος, 1939-1945» (συντάκτης: Παναγιώτης Γατσωτής):**

• «Μνημείο»: κατασκευή που θυμίζει πρόσωπα ή γεγονότα του παρελθόντος.

• Ολοκαύτωμα (ή γενοκτονία των Εβραίων ή Σοά/Shoah): η βιομηχανικού τύπου εξόντωση των Εβραίων από τους Ναζί με τη μαζική μεταφορά τους σε ειδικά κατασκευασμένα στρατόπεδα συγκέντρωσης, καταναγκαστικής εργασίας και εξόντωσης στη διάρκεια του Βʼ Π.Π. Εκτός από τους Εβραίους, στόχος των Ναζί ήταν οι Ρομά (Τσιγγάνοι), οι φυσικώς αδύνατοι (ανάπηροι), οι ομοφυλόφιλοι, οι αντιφρονούντες, οι σοβιετικοί αιχμάλωτοι κ.ά.

• Βιομηχανικού τύπου [εξόντωση]: μαζική. Για την πραγματοποίησή της χρησιμοποιήθηκαν τα πιο προηγμένα τεχνολογικά μέσα της εποχής: σιδηροδρομικό δίκτυο, ειδικά κατασκευασμένα στρατόπεδα, θάλαμοι θανάτου, δηλητηριώδη αέρια κ.ά. Εντυπωσιακό είναι το πλήθος των ανθρώπων και των πόρων που δεσμεύτηκαν για το σκοπό αυτό.

• Χέρμαν Γκαίρινγκ: στρατάρχης-αρχηγός των ενόπλων δυνάμεων της ναζιστικής Γερμανίας, το δεύτερο στην ιεραρχία πρόσωπο μετά τον Χίτλερ.

• Αρμοστές: οι επικεφαλής ναζί αξιωματούχοι.

• Το Τρίτο Ράιχ (βασίλειο): η ναζιστική Γερμανία.

• «Άστρο του Δαβίδ»: σύμβολο της Εβραϊκής θρησκείας. Αποτελείται από δύο ισόπλευρα τρίγωνα, το ένα πάνω στο άλλο. Ο Δαβίδ ήταν, σύμφωνα με τα ιερά βιβλία, βασιλιάς των Εβραίων.

**Κεφάλαιο Δ’: «Ο Ψυχρός Πόλεμος» (Κατερίνα Αραμπατζή)**

|  |  |
| --- | --- |
| **Διχοτομημένη:** | Χωρισμένη σε δύο κομμάτια |
| **Εμφύλιος πόλεμος:** | Πόλεμος που συμβαίνει ανάμεσα σε ομάδες που ανήκουν στο ίδιο κράτος |
| **Ε.Σ.Σ.Δ.** | Ένωση Σοβιετικών Σοσιαλιστικών Δημοκρατιών |
| **Η.Π.Α.** | Ηνωμένες Πολιτείες Αμερικής |
| **Ιδανικό:** | Είναι ένας σημαντικός στόχος που αγωνιζόμαστε να τον πετύχουμε |
| **Ισχύς:** | Δύναμη |
| **Μεταπολεμικός:** | Αυτός που χρονικά συμβαίνει μετά τον Β’ Παγκόσμιο Πόλεμο |
| **Μοναρχία:** | Το πολίτευμα όπου κυβερνά ένας βασιλιάς ή αλλιώς μονάρχης |
| **Πολιτικός πρόσφυγας:** | Είναι κάθε άνθρωπος που φεύγει χωρίς την θέληση του από το κράτος του οποίου είναι πολίτης, επειδή φοβάται ότι θα τον διώξουν για τις πολιτικές του απόψεις |
| **Πραξικόπημα:** | Ξαφνική ενέργεια στρατιωτικής ομάδας που διώχνει  τη νόμιμη κυβέρνηση μιας χώρας και παίρνει παράνομα την εξουσία |
| **Προεδρευομένη Κοινοβουλευτική Δημοκρατία:** | Το πολίτευμα όπου υπάρχει Πρόεδρος της Δημοκρατίας και Βουλή. Στη Βουλή συμμετέχουν οι βουλευτές που τους ψηφίζει ο λαός. |
| **Χούντα:** | Ομάδα στρατιωτικών που παίρνει με τη βία την εξουσία από τους πολιτικούς |

**Ο καπιταλισμός ως παγκόσμιο σύστημα, 1880-1914 ( Δέσποινα Παπαδοπούλου)**

1. **Η νεωτερικότητα**

**Γλωσσάριο**

**Συνδικαλισμός**: η οργάνωση ατόμων που απασχολούνται στον ίδιο τομέα παραγωγής και η συλλογική δράση που αναπτύσσουν.

**Απεργίες**: η οργανωμένη αποχή των εργαζομένων από την εργασία τους.

**Χειραφέτηση**: η απαλλαγή από τα δεσμά της εξουσίας και από την καταπίεση (γιατί εξουσία γενικά συνεχίζει να υπάρχει).

**Μοντερνισμός**: η τάση για υπέρβαση της παράδοσης και υιοθέτησης νέων μορφών έκφρασης.

1. **Ο εκσυγχρονισμός στην Ελλάδα, 1880-1911**

**Γλωσσάριο**

**Εκσυγχρονισμός:** η προσαρμογή σε νέες συνθήκες και απαιτήσεις.

**Μεγάλη Ιδέα**: η επέκταση του ελληνικού κράτους σε όλες τις περιοχές που κατοικούσαν Έλληνες

**Ομογενείς:** άτομα που συνήθως ζουν σε μια άλλη χώρα αλλά ανήκουν στο ίδιο γένος με άλλα άτομα (για παράδειγμα, οι Έλληνες ομογενείς στις ΗΠΑ).

**Διεθνής Οικονομικός Έλεγχος:** διεθνής επιτροπή η οποία ανέλαβε τον έλεγχο των κυριότερων ελληνικών δημοσίων εσόδων.

**3. Αποικιοκρατία και Ιμπεριαλισμός**

**Γλωσσάριο:**

**Ιμπεριαλισμός:** η πολιτική επέκτασης των βιομηχανικών σε βάρος άλλων κρατών

**Αποικιοκρατία:** η κατάσταση κατά την οποία ορισμένες χώρες αποτελούν κτήσεις άλλων χωρών και εξαρτώνται στρατιωτικά, οικονομικά και πολιτικά από αυτές.

**Το τέλος του Ψυχρού Πολέμου και οι νέες συγκρούσεις στην εποχή της παγκοσμιοποίησης**

1. **Η κατάρρευση του κομμουνιστικού κόσμου και η εποχή της παγκοσμιοποίησης**

**Γλωσσάριο**

**Κομμουνιστικά καθεστώτα:** τα καθεστώτα όπου το οικονομικοκοινωνικό σύστημα βασίζεται στην κοινοκτημοσύνη των μέσων παραγωγής και στην ολοκληρωτική κατάργηση των κοινωνικών τάξεων και διακρίσεων.

**Περεστρόικα**: ανασυγκρότηση, κατάργηση του αυστηρού κρατικού ελέγχου της οικονομίας και εκδημοκρατισμός.

**Γκλάσνοστ**: διαφάνεια, ελεύθερη διατύπωση γνώμης

**Παγκοσμιοποίηση**: η δημιουργία μιας παγκόσμιας οικονομικής ζώνης όπου τα προϊόντα κινούνται ελεύθερα.

**Παγκόσμια Τράπεζα:** διεθνές χρηματοπιστωτικό ίδρυμα το οποίο παρέχει οικονομική και τεχνική βοήθεια σε αναπτυσσόμενες χώρες για αναπτυξιακά έργα με στόχο τη μείωση της φτώχειας.

**Οργανισμός Οικονομικής Συνεργασίας και Ανάπτυξης (ΟΟΣΑ):** διεθνής οργανισμός των αναπτυγμένων χωρών που υποστηρίζουν τις αρχές της δημοκρατίας και της ελεύθερης αγοράς.

**Νεοφιλελευθερισμός:** η ιδέα ότι οι άνθρωποι αναπτύσσονται περισσότερο όταν ακολουθούν τους νόμους της αγοράς.

**Κράτος πρόνοιας:** προσφέρει υγειονομική περίθαλψη, εκπαίδευση και ασφάλεια στους πολίτες του.

**Διαδίκτυο:** παγκόσμιο δίκτυο μέσω του οποίου συνδέονται υπολογιστές και δίκτυα υπολογιστών. Με αυτό τον τρόπο επιτυγχάνεται η μεταξύ τους επικοινωνία καθώς και η παροχή στον χρήστη διαφόρων υπηρεσιών (π.χ. το ηλεκτρονικό ταχυδρομείο).

**Εθισμός:** είναι μια συμπεριφορά που χαρακτηρίζεται από εξάρτηση από μια συγκεκριμένη δραστηριότητα αλλά και από ουσίες.

**Μέσα κοινωνικής δικτύωσης:** ο όρος αναφέρεται στα μέσα αλληλεπίδρασης και επικοινωνίας ομάδων ανθρώπων μέσω διαδικτυακών κοινοτήτων. Εμφανίζονται με διάφορες μορφές όπως π.χ. το Facebook, το Twitter, κ.ά.

**Πληροφορική:** η επιστήμη των ηλεκτρονικών υπολογιστών.

**Τεχνητή Νοημοσύνη:** κλάδος της πληροφορικής επιστήμης που στοχεύει στην κατασκευή μηχανών οι οποίες μπορούν να μιμηθούν τον τρόπο σκέψης του ανθρώπου.

1. **Η σύγχρονη Ελλάδα**

**Γλωσσάριο**

**Πληθωρισμός:** η αύξηση των τιμών

**Αποβιομηχάνιση:** ο περιορισμός των βιομηχανιών

**Μεταπολίτευση:** η χρονική περίοδος από την αποκατάσταση της δημοκρατίας στην Ελλάδα, το 1974, μέχρι το 1989, τη χρονιά της πτώσης του Τείχους του Βερολίνου.

**Υλική ευμάρεια:** αφθονία υλικών αγαθών.

**Μετανάστες**: τα άτομα που αποφασίζουν να μετακινηθούν σε μια ξένη χώρα για διαφορετικούς λόγους και για μια ορισμένη χρονική περίοδο. Ορισμένοι από αυτούς μπορεί να επιλέξουν να μείνουν μόνιμα σε μια χώρα. Οι μετανάστες συνήθως αναζητούν καλύτερες οικονομικές και/ή κοινωνικές συνθήκες για αυτούς και για τις οικογένειές τους.

**Ομογενείς:** τα πρόσωπα που ζουν σε μια άλλη χώρα, αλλά ανήκουν στο ίδιο «γένος» με άτομα που έχουν την ίδια χώρα καταγωγής (π.χ. οι Έλληνες ομογενείς στις ΗΠΑ).

**Παλιννοστούντες:** οι ομογενείς που γύρισαν στην Ελλάδα από το 1980 από την πρώην ΕΣΣΔ.

**Πρόσφυγες**: οι πρόσφυγες φεύγουν κυρίως εξαιτίας πολέμων ή διώξεων και γιατί δεν είναι ασφαλείς στη χώρα τους. Δεν έχουν άλλη επιλογή από το να εγκαταλείψουν τη χώρα για να αναζητήσουν ασφάλεια. Αν επιστρέψουν πίσω μπορεί να κινδυνεύσουν. Αφήνουν πίσω την καθημερινή τους ζωή. Μπορεί να χάσουν το σπίτι τους, την οικογένεια και τους αγαπημένους τους.

Για την προστασία των προσφύγων υπάρχουν διεθνείς νόμοι. Οι χώρες έχουν νομική υποχρέωση να επιτρέπουν στους πρόσφυγες να ζητήσουν προστασία.

1. **Νέες συγκρούσεις στην εποχή της παγκοσμιοποίησης**

**Γλωσσάριο**

**Εμφύλιος πόλεμος:** ο πόλεμος μεταξύ ομάδων που ανήκουν στο ίδιο σύνολο ανθρώπων (κράτος, έθνος, οργάνωση).

**Εθνοκάθαρση:** η βίαιη μετακίνηση των μελών μιας εθνότητας από μια περιοχή ή/και η μαζική τους εξόντωση που αποτελεί γενοκτονία.

**Ν.Α.Τ.Ο.:** North Atlantic Treaty Organization = Οργάνωση των Χωρών του Βορειοατλαντικού Συμφώνου.

**Στρατόπεδο συγκέντρωσης:** κέντρο κράτησης ανθρώπων που θεωρούνται επικίνδυνοι (την περίοδο αυτή). Παλαιότερα, στο Β΄ Παγκόσμιο Πόλεμο, οι Ναζί είχαν χρησιμοποιήσει τα στρατόπεδα για να συγκεντρώνουν, να εξαναγκάζουν σε εργασία και να εξοντώνουν τους αντιπάλους τους.

**Αλ Κάιντα**: ένοπλη τρομοκρατική οργάνωση Ισλαμιστών.

**Ταλιμπάν:** πολιτικο-θρησκευτικό κίνημα που κυβέρνησε το Αφγανιστάν από το 1996 έως το 2001.

**Ξενοφοβία**: ο φόβος προς τους ξένους.